KUUENDA KOOSSEISU

OTSUS

Haapsalu,								18. detsember 2009 nr 
									Eelnõu

Maa munitsipaalomandisse taotlemine

Juhindudes maareformi seaduse § 25, § 28 lg 1 p 7, Vabariigi Valitsuse 02.06.2006 määrusega nr 133 kinnitatud Maa munitsipaalomandisse andmise korra § 6, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Lääne maavanemalt Haapsalu linna munitsipaalomandisse vastavalt korralduse lisaks olevale asendiplaanile Haapsalu linnas asuv Valgevälja mets - pindala 2 634 293 m2.
	
2.	Otsus jõustub avalikustamisega.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Jaanus Karilaid
Volikogu esimees

SELETUSKIRI
Eelnõule „Maa munitsipaalomandisse taotlemine“

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. 

Valgevälja metsa munitsipaalomandisse taotlemist maareformi seaduse § 25 ja § 28 lg 1 p 4 (sotsiaalmaa, mis on nähtud ette linna üldplaneeringuga) alusel on linnavolikogu otsustanud 29.veebruaril 2008 istungil. Linnavalitsuse poolt koostatud taotlust põhjendasime vajadusega arendada puhkeala, et korrastada mets ja rajada sinna matkarajad ja puhkekohad.

Volikogu otsuse alusel koostatud taotlusele sai linnavalitsus keskkonnaministeeriumilt Valgevälja metsa osas järgmise negatiivse vastuse: Keskkonnaministeeriumi volitatud asutuse  Riigimetsa Majandamise Keskuse (RMK) arvates on otstarbekas ligikaudu 260 ha suurune metsaga kaetud maaüksus liita RMK metsamaa koosseisu, kuna Valgevälja mets maaüksus piirneb mõlemast küljest Haapsalu metskonna maaüksustega. RMK-l on võimalik saavutada linnavalitsuse taotluses püstitatud eesmärke vabaaja veetmise korraldamiseks. 

Maaüksust ei ole senini kantud riigimaana maakatastrisse.

Linnavalitsusele teadaolevalt on kogu Randsalu ja Valgevälja metsaala kuulunud juba ammustest aegadest Haapsalu linnale. 1999. aastal käis linnavalitsus arhiivides otsimas sellekohast tõestusmaterjali. Ajalooarhiivist saadud teatistel linnale kuulunud kinnistute  (118 kinnistut) kohta on kirjas: vanas kinnisturegistris puudub märge kinnistu asukoha, suuruse ja kinnistamise viisi kohta. Seega pole meil senini olnud võimalik Valgevälja metsa küsida MRS § 28 lg 1 p 7 alusel. 
Linnavalitsus on käesoleval aastal teinud Riigiarhiivi täiendavaid järelpärimisi selle maa omandiõiguse kohta seisuga 16.06.1940. Riigiarhiivist oleme 02.10.2009 ja 26.10.2009 saanud vastused (lisaks koopiad dokumentidest ja kaartidest), et maa kuulus 1940.a. linnale. Haapsalu linnal on täna õigus taotleda Valgevälja metsa maad maareformi seaduse § 28 lg 1 p 7 alusel munitsipaalomandisse.

Maa munitsipaalomandisse taotlemine tagastamisena on mõjuvam alus, kui taotlemine sotsiaalmaana. 

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea